Presentats el cotxes de les Falleres Majors
06 març 2018

## Presentats el cotxes de les Falleres Majors06 març 2018Última actualització: 14 juliol 2025

![](../gestion/img/_AO_1387-copia.jpg)  
  

La plaça Major de l'Ajuntament de Gandia ha acollit aquest matí la presentació dels cotxes oficials de les Falleres Majors per a aquest any.  
  
Es tracta de dos vehicles de la marca Hyundai cedits per Moll Autos. En tots dos casos, es tracta dels models Ionic híbrid que utilitzaran les Falleres Majors per desplaçar-se durant les festes de Sant Josep.  
  
El regidor delegat de Falles, **Jose Manuel Prieto**, ha agraït que la iniciativa privada "_faça més gran la festa_". "_No podem més que fer valdre aquest tipus d'iniciatives que faran més fàcils els desplaçaments de les màximes representants de les falles de Gandia_".  
**Javier Moll** ha explicat que per primera vegada, les Falleres Majors es desplaçaran en cotxes híbrids. "_Volem agrair a la Federació la seua elecció. El Hyundai Ioniq respon a la inquietud de la societat per mitjans de transport que ajuden al medi ambient_"  
El president de la Federació de Falles, **Telmo Gadea**, va agrair a Moll Actuacions seua col·laboració per a cessió dels vehicles. "_L'empresa demostra amb aquesta iniciativa la seua aposta per les falles i tant de bo altres empreses del sector privat s'animen a patrocinar falles, ja que es generen sinergia molt positives_".  
  
Per la seua banda, la Fallera Major Infantil, **Núria Llopis** ha declarat que "_m'agraden molt perquè són grans i estarem molt còmodes. A més, són silenciosos, elèctrics i molt segurs_".  
  
Finalment, la Fallera Major de Gandia, **Sara Sanvíctor**, va explicar que "_els híbrids són els cotxes del futur. Aquests models són molt espaiosos i ens ajudaran a estar còmodes en els nostres desplaçaments_".